**И Н Ф О Р М А Ц И Я**

Община Никопол е конкретен бенефициент по Проект BG05M9OP001-6.002-0092„Патронажна грижа + в община Никопол”, договор № BG05M9OP001-6.002-0092-С01 по процедура чрез директно предоставяне на безвъзмездна финансова помощ BG05M9OP001–6.002 „Патронажна грижа +“, по Оперативна програма „Развитие на човешките ресурси” 2014-2020.

Основната цел на проекта е да се осигури продължаване подкрепата чрез предоставяне на патронажна грижа за възрастни хора и лица с увреждания чрез услуги в домашна среда, както и подкрепа за адаптиране на социалните услуги на територията на общината, делегирани от държавата дейности, във връзка с разпространението на COVID-19.

По процедурата ще се реализират следните две направления:

Направление 1: Дейност Патронажна грижа, която включва:

- Предоставяне на почасови мобилни интегрирани здравно-социални услуги за нуждаещи се лица с увреждания и възрастни хора;

- Предоставяне на психологическа подкрепа, консултиране; супервизия на персонала

- Доставка на храна, хранителни продукти и продукти от първа необходимост, вкл. лекарства /закупени със средства на потребителите или с др. средства, различни от тези по настоящата операция/, заплащане на битови сметки, заявяване и получаване на неотложни административни и битови услуги;

- Транспорт на персонала, предоставящ патронажна грижа, от/до домовете на лицата.

Направление 2: Дейност Превенция на COVID-19 в социалните услуги, делегирани от държавата дейности:

- Осигуряване на лични предпазни средства;

- Въвеждане на мерки за дезинфекция на сградния фонд на социалните услуги, делегирани от държавата дейности;

- Тестване на персонала и на потребителите на социалните услуги, делегирани от държавата дейности;

- Мерки за разделяне/изолиране при необходимост на потребителите на услугите, допълнителни плащания на персонала на персонала за положен извънреден труд, осигуряване на компютърна техника и др.

По Направление 1 ще се предоставят почасови мобилни здравно – социални услуги в домашна среда на минимум 51 потребители от община Никопол, съобразно разработената по Компонент 1 от Министерство на здравеопазването програма/методика за предоставяне на патронажна грижа и стандарти за качество на услугата. Всяко лице ще получава услуги до 2 часа дневно, за 12 месеца, считано от 01.07.2021 г., предоставени от екип от обучени по проекта специалисти, включващ 2 медицински сестри, 13 специалисти по социални дейности/домашни помощници/, както и психологическа подкрепа и консултиране. Дейностите по проекта ще се координират от назначен координатор.

По Направление 2 ще се наеме допълнителен помощен персонал за почистване и дезинфекция на сградния фонд, с цел защита и предпазване на ползвателите и служителите от COVID -19; ще се извършват допълнителни плащания на персонала за положен извънреден труд, както и закупуване на компютърна техника, с цел адаптиране и приспособяване на средата на социалната услуга, делегирана от държавата дейност в контекста на въведените ограничения в резултат от епидемичната обстановка и осигуряване на възможности за тяхното предоставяне дистанционно (онлайн консултиране).

**Индикатори за изпълнение:**

1. Заети лица, пряко изложени на риск от заразяване с COVID-19 – 30;

2. Участници, вкл. с увреждания в риск от заразяване с COVID-19 – 95.

**Индикатори за резултат:**

1. Подкрепени участници, пряко изложени на риск от заразяване с COVID-19 със запазена заетост– 30;

2. Подкрепени участници, пряко изложени на риск от заразяване с COVID-19 – 95.

**Данни за проекта:**

***Дата на стартиране***: 01.05.2021 г.

***Продължителност:*** 14 месеца, от които 12 пряко предоставяне на услугите

***Стойност на безвъзмездната финансова помощ***: 207 725.22 лв.

***Финансиране от ЕС, Европейски социален фонд*** ***(ЕСФ)***: 176 566.44 лв.

***Национално финансиране:*** 31 158. 78 лв.

**1. Информация за кандидат-потребителите по Направление 1:**

Потребители, които желаят да ползват мобилни интегрирани почасови здравно–социални услуги в домашна среда - патронажна грижа могат да бъдат хора с увреждания, възрастни хора в невъзможност за самообслужване, лица над 54 г., лица под карантина във връзка с COVID-19, лица от рискови групи за заразяване с COVID.

**Кандидатите за ползватели на патронажна грижа подават следните документи:**

1. Заявление от кандидата (по образец);
2. Документ за самоличност (за справка);
3. Експертно решение на ТЕЛК /НЕЛК (копие);
4. Декларация за информирано съгласие /*Приложение 1 към Методиката за предоставяне на патронажни грижи по домовете за възрастни хора и хора с увреждания/.*

Със Заповед на Кмета на Община Никопол се съставя Комисия за подбор на потребители и персонал по проекта. Определянето на ползвателите на услугите ще се извършва в съответствие с утвърдената Процедура за подбор на потребители, на база оценка на потребностите, извършена от специалист с необходимата квалификация. Изборът на потребители е отворен процес и ще се реализира на два етапа – първоначален и последващ. При необходимост ще се извършва актуализация в списъка на потребителите.

За почасовите мобилни здравно – социални услуги в домашна среда – патронажна грижа по Проекта не се заплаща месечна потребителска такса.

**2. Информация за кандидатите за работа по Направление 1:**

**2.1.** Медицински специалисти:За почасовото предоставяне на мобилни интегрирани почасови здравни услуги в домашна среда ще бъдат наети на трудово правоотношение 2 медицински сестри, почасово за 12 месеца, считано от 01.07.2021 г.

Необходими документи за кандидатстване:

1. Заявление от кандидата (по образец);
2. Документ за самоличност (за справка);
3. Автобиография;
4. Документ за завършена степен на образование (копие);
5. Служебна бележка от местоработата (ако кандидатът работи);
6. Копие на документ, удостоверяващи трудовия стаж на кандидата /ако е приложимо/;
7. Копие на Удостоверение за преминато специфично обучение, съгласно Методиката за предоставяне на патронажни грижи по домовете за възрастни хора и хора с увреждания /при налично такова/.

**2.2. Специалисти по социални дейности /домашни помощници/:** За почасовото предоставяне на мобилни интегрирани почасови социални услуги в домашна среда ще бъдат наети на трудово правоотношение 13 домашни помощници/ДП/ – 2 ДП на 8 часа/дневно, 4 ДП на 6 часа/дневно и 7 ДП на 4 часа/дневно, за 12 месеца, считано от 01.07.2021 г. За домашни помощници могат да кандидатстват неактивни/безработни лица в трудоспособна възраст, които не са придобили право на пенсия за осигурителен стаж и възраст или на професионална пенсия за ранно пенсиониране.

Необходими документи за кандидатстване:

1. Заявление от кандидата (по образец);
2. Документ за самоличност (за справка);
3. Автобиография;
4. Документ за завършена степен на образование (копие);
5. Копие на Удостоверение за преминато специфично обучение съгласно Методиката за предоставяне на патронажни грижи по домовете за възрастни хора и хора с увреждания /при налично такова/.

1. **Информация за кандидатите за работа по Направление 2:**

С цел подкрепа на услугите, ДДД, Център за настаняване от семеен тип за пълнолетни лица с психични разстройства № 1 /ЦНСТПЛПР № 1/, Център за настаняване от семеен тип за пълнолетни лица с психични разстройства № 2 /ЦНСТПЛПР № 2/ и Център за обществена подкрепа /ЦОП/, в условията на пандемия ще бъдат назначени на трудово правоотношение, считано от 01.07.2021 г., за 12 месеца, 3-ма чистачи/хигиенисти на 8 часа, по един за всяка от услугите. За длъжността могат да кандидатстват неактивни/безработни лица в трудоспособна възраст, които не са придобили право на пенсия за осигурителен стаж и възраст или на професионална пенсия за ранно пенсиониране.

Необходими документи за кандидатстване:

1. Заявление от кандидата (по образец);
2. Документ за самоличност (за справка);
3. Автобиография;
4. Документ за завършена степен на образование (копие).

Подборът на лицата ще се извърши от Комисията за подбор на потребители и персонал по проекта, определена със Заповед на Кмета на Община Никопол, след преглед на представените документи и интервю с всички кандидати, желаещи да работят по проекта. Информация за датата на интервюто ще бъде посочена на сайта на общината и на информационното табло в Общинска администрация Никопол, ул. „Ал. Стамболийски“ № 5. Ангажираните по проекта медицински специалисти и специалистите по социални дейности ще предоставят услугата след преминато специализирано обучение по разработената по Компонент 1 от Министерство на здравеопазването програма/методика за предоставяне на патронажна грижа и стандарти за качество на услугата/ако не са преминали такова по Компонент 2/.

Документите от кандидат – потребителите и кандидатите за работа по Проекта могат да се изтеглят от сайта на общината или да се получат, както и да се подадат в Общинска администрация Никопол, ул. „Ал.Стамболийски“ № 5, в Центъра за услуги и информация на граждани.

Срок за подаване на документи: считано от 05.05.2021 г., всеки работен ден от 8.30 ч. до 12.00 ч. и от 13.00 ч. до 17.00 ч., Краен срок за подаване на документи – 15.00 ч. на 21.05.2021 г.

Лице за контакт: Искра Ангелова – Ръководител на проекта, GSM 0878782083